  Майя Бывальцева Набережные Челны карысь Историяя но шаертодонъя музейын «Культурное наследие финно-угорских народов» адӟытон усьтӥськиз. Отын Удмуртиысь, Марий Элысь но Мордовиысь экспозициосын тодматскыны луоз. Со сярысь Удмуртиысь Калык творчествоя элькун юртлэн пресс-службаез ивортӥз. Мылкыд карисьёс аспӧртэм калык дӥськутэн, чеберъяськонъёсын, чеберлыко киужъёсын тодматскыны быгатозы. Экспонатъёс удмуртъёслэсь, поръёслэсь, мордваослэсь лулчеберетсэс, йылолъёссэс возьмато. Удмуртилэн стендаз Калык творчествоя элькун юртлэн фондаз утиськись арбериосты поттӥзы. Соосын ужъюртысь ӧнерчиос Наталья Прокопьева но Лилия Леонтьева тодматӥзы. Адӟытон финн-угор калыкъёслэн «Мы ветви древа одного» огъяросси фестивальзы улсын усьтӥськиз но 10-тӥ шуркынмонозь ужалоз. Тодэ вайытом, азьвылгес Удмуртиысь кибашлыослэсь ужъёссэс Петрозаводскын Россиысь финн-угор калыкъёслэн киужъёссыя «Дерево дружбы финно-угорских ремёсел» адӟытонын возьматӥзы. Нош Ижкарын вашкала но туала удмурт айшетъёслы сӥзем адӟытон ортчиз. «Ваньмыз кутске айшетысен» адӟытон радъязы Ижкарын   Тегъёс: Лулчеберет Удмуртия удмуртъёс адӟытон финн-угоркалыкъёс Татарстан киуж  